Document ID: 32009D0908

Reference:
9.12.2009
SL
Uradni list Evropske unije
L 322/28
SKLEP SVETA
z dne 1. decembra 2009
o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta
(2009/908/EU)
SVET EVROPSKE UNIJE JE –
ob upoštevanju Pogodbe o Evropski uniji in zlasti člena 16(9) te pogodbe,
ob upoštevanju Pogodbe o delovanju Evropske unije in zlasti člena 236(b) te pogodbe,
ob upoštevanju Sklepa Evropskega sveta z dne 1. decembra 2009 o predsedovanju v Svetu (1) in zlasti tretjega pododstavka člena 2 in člena 4 Sklepa,
ob upoštevanju naslednjega:
(1)
Treba bi bilo določiti ukrepe za izvajanje Sklepa Evropskega sveta o predsedovanju v Svetu (v nadaljnjem besedilu: Sklep Evropskega sveta).
(2)
Ti izvedbeni ukrepi vključujejo vrstni red, po katerem vnaprej določene skupine treh držav članic predsedujejo v zaporednih 18-mesečnih obdobjih, ob tem pa je upoštevano tudi dejstvo, da se v skladu s Poslovnikom Sveta od 1. januarja 2007 pripravljajo 18-mesečni programi Sveta, o katerih se dogovorijo tri predsedstva, ki predsedujejo v zadevnem obdobju.
(3)
V skladu členom 1 Sklepa Evropskega sveta je treba pri sestavi skupin upoštevati raznolikost držav članic in geografsko ravnovesje v Uniji.
(4)
Porazdelitev odgovornosti med državami članicami v posamezni skupini je določeno v členu 1(2) Sklepa Evropskega sveta. V vsakem od primerov, navedenih v členu 2(1) tega sklepa, se države članice v posamezni skupini v medsebojnem soglasju dogovorijo o praktičnih rešitvah glede njihovega sodelovanja.
(5)
Poleg tega bi morali ti izvedbeni ukrepi vključevati posebna pravila v zvezi s predsedovanjem pripravljalnim telesom Sveta za zunanje zadeve, kakor je določeno v tretjem pododstavku člena 2 Sklepa Evropskega sveta.
(6)
Večini navedenih pripravljalnih teles bi moral predsedovati predstavnik visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik), ostalim pa bi morala še naprej predsedovati država članica, ki bo v zadevnem šestmesečnem obdobju predsedovala Svetu. Kadar takim telesom predseduje predstavnik visokega predstavnika, se lahko uporabi prehodno obdobje.
(7)
V tem sklepu bi bilo treba v skladu s tretjim pododstavkom člena 2 Sklepa Evropskega sveta navesti tudi pripravljalna telesa, pri katerih predsedovanje ne bo potekalo po sistemu šestmesečnega predsedovanja Svetu.
(8)
Predsedovanje pripravljalnim telesom, ki niso navedena v tem sklepu, bo potekalo v skladu s členom 2 Sklepa Evropskega sveta –
SPREJEL NASLEDNJI SKLEP:
Člen 1
Vrstni red predsedovanja držav članic Svetu od 1. januarja 2007 je določen v Sklepu Sveta z dne 1. januarja 2007 o določitvi vrstnega reda predsedovanja Svetu (2).
Razdelitev tega vrstnega reda predsedstev v skupine treh držav članic v skladu s členom 1(1) Sklepa Evropskega sveta je navedena v Prilogi I k temu sklepu.
Člen 2
1.   Vsak člana skupine iz drugega pododstavka člena 1 izmenično predseduje šest mesecev vsem sestavam Sveta, razen Svetu za zunanje zadeve. Drugi člani skupine pomagajo predsedstvu na podlagi 18-mesečnega programa Sveta pri izpolnjevanju vseh njegovih obveznosti.
2.   Člani skupine iz člena 1 se lahko med sabo dogovorijo za drugačno ureditev.
3.   V vsakem od primerov iz odstavkov 1 in 2 se države članice v posamezni skupini v medsebojnem soglasju dogovorijo o praktičnih rešitvah glede njihovega sodelovanja.
Člen 3
Vrstni red, po katerem bodo države članice predsedovale Svetu od 1. julija 2020 naprej, Svet sprejme pred 1. julijem 2017.
Člen 4
Predsedovanje pripravljalnim telesom Sveta za zunanje zadeve poteka v skladu s pravili, ki so določena v Prilogi II.
Člen 5
Pripravljalna telesa Sveta iz Priloge III imajo stalnega predsednika, kot je določeno v navedeni prilogi.
Člen 6
Ta sklep začne veljati z dnem sprejetja.
Objavi se v Uradnem listu Evropske unije.
V Brusju, 1. decembra 2009
Za Svet
Predsednica
B. ASK
(1)  UL L 315, 2.12.2009, str. 50.
(2)  UL L 1, 4.1.2007, str. 11.
PRILOGA I
Nemčija
januar–junij
2007
Portugalska
julij–december
2007
Slovenija
januar–junij
2008
Francija
julij–december
2008
Češka
januar–junij
2009
Švedska
julij–december
2009
Španija
januar–junij
2010
Belgija
julij–december
2010
Madžarska
januar–junij
2011
Poljska
julij–december
2011
Danska
januar–junij
2012
Ciper
julij–december
2012
Irska
januar–junij
2013
Litva
julij–december
2013
Grčija
januar–junij
2014
Italija
julij–december
2014
Latvija
januar–junij
2015
Luksemburg
julij–december
2015
Nizozemska
januar–junij
2016
Slovaška
julij–december
2016
Malta
januar–junij
2017
Združeno kraljestvo
julij–december
2017
Estonija
januar–junij
2018
Bolgarija
julij–december
2018
Avstrija
januar–junij
2019
Romunija
julij–december
2019
Finska
januar–junij
2020
PRILOGA II
PREDSEDOVANJE PRIPRAVLJALNIM TELESOM SVETA ZA ZUNANJE ZADEVE (1)
Predsedovanje pripravljalnim telesom Sveta za zunanje zadeve iz področij 1 do 4 seznama v nadaljevanju se organizira po naslednjem sistemu:
1)
Področje 1 (pripravljalna telesa na področjih trgovine in razvoja):
Pripravljalnim telesom predseduje država članica, ki v zadevnem šestmesečnem obdobju predseduje Svetu.
2)
Področje 2 (pripravljalna telesa za posamezna geografska območja):
Pripravljalnim telesom predseduje predstavnik visokega predstavnika.
3)
Področje 3 (horizontalna pripravljalna telesa, zlasti na področju SZVP):
Pripravljalnim telesom predseduje predstavnik visokega predstavnika, razen naslednjim pripravljalnim telesom, ki jim predseduje država članica, ki v zadevnem šestmesečnem obdobju predseduje Svetu:
—
Delovna skupina svetovalcev za zunanje odnose (RELEX);
—
Delovna skupina za področje terorizma (mednarodni vidiki) (COTER);
—
Delovna skupina za uporabo posebnih ukrepov za boj proti terorizmu (COCOP);
—
Delovna skupina za konzularne zadeve (CONON);
—
Delovna skupina za mednarodno javno pravo (COJUR); in
—
Delovna skupina za pomorsko pravo (COMAR).
4)
Področje 4 (pripravljalna telesa na področju SVOP):
Pripravljalnim telesom na področju skupne varnostne in obrambne politike predseduje predstavnik visokega predstavnika (2).
Visoki predstavnik in država članica, ki v zadevnem šestmesečnem obdobju predseduje Svetu, tesno sodelujeta, da se zagotovi usklajeno delovanje vseh pripravljalnih teles Sveta za zunanje zadeve.
Na področjih 3 in 4 država članica, ki v zadevnem šestmesečnem obdobju predseduje Svetu, nadaljuje s predsedovanjem pripravljalnim telesom v prehodnem obdobju največ 6 mesecev po sprejetju Sklepa Sveta o organizaciji in delovanju Evropske službe za zunanje delovanje (EEAS). Na področju 2 traja to prehodno obdobje največ 12 mesecev.
Načini za imenovanje predsedujočih
Če je v Sklepu Evropskega sveta ali v tem sklepu določeno, da pripravljalnemu telesu (PVO in ustrezne delovne skupine) predseduje predstavnik visokega predstavnika, je za imenovanje predsedujočega pristojen visoki predstavnik. Ta imenovanja temeljijo na usposobljenosti, zagotovljena pa sta tudi ustrezno geografsko ravnotežje in preglednost. Visoki predstavnik zagotovi, da ima oseba, ki jo namerava imenovati, zaupanje vseh držav članic. Če ta oseba še ni članica EEAS, se mora zaposliti v skladu s postopki zaposlovanja EEAS vsaj za obdobje imenovanja. Ocena funkcionalnosti te ureditve se izvede v okviru statusnega poročila o EEAS, predvidenega za leto 2012.
1.
Pripravljalna telesa na področjih trgovine in razvoja
Odbor iz člena 207
Delovna skupina za AKP
Delovna skupina za razvojno sodelovanje (DEVGEN)
Delovna skupina za Efto
Delovna skupina za blago z dvojno rabo
Delovna skupina za trgovinska vprašanja
Delovna skupina za primarne proizvode
Delovna skupina za splošni sistem preferencialov
Delovna skupina za pripravo mednarodnih konferenc o razvoju /UNCCD / Dezertifikacija / UNCTAD
Delovna skupina za humanitarno pomoč in pomoč v hrani
Skupina za izvozne kredite
2.
Pripravljalna telesa za določena geografska območja
Delovna skupina za Mašrek/Magreb (COMAG/MaMa)
Delovna skupina za Vzhodno Evropo in Srednjo Azijo (COEST)
Delovna skupina za Zahodni Balkan (COWEB)
Delovna skupina za Bližnji vzhod in Zaliv (COMEM/MOG)
Delovna skupina za Azijo/Oceanijo (COASI)
Delovna skupina za Latinsko Ameriko (COLAT)
Delovna skupina za čezatlantske odnose (COTRA)
Delovna skupina za Afriko (COAFR)
3.
Horizontalna pripravljalna telesa (zlasti na področju SZVP)
Delovna skupina svetovalcev za zunanje odnose (RELEX)
Skupina Nicolaidis
Delovna skupina za globalno razoroževanje in nadzor nad oborožitvijo (CODUN)
Delovna skupina za neširjenje orožja (CONOP)
Delovna skupina za izvoz konvencionalnega orožja (COARM)
Delovna skupina za človekove pravice (COHOM)
Delovna skupina za področje terorizma (mednarodni vidiki) (COTER) (3)
Delovna skupina za uporabo posebnih ukrepov za boj proti terorizmu (COCOP) (3)
Delovna skupina za OVSE in Svet Evrope (COSCE)
Delovna skupina za Združene narode (CONUN)
Ad hoc delovna skupina za bližnjevzhodni mirovni proces (COMEP)
Delovna skupina za mednarodno javno pravo (COJUR, COJUR-ICC)
Delovna skupina za pomorsko pravo (COMAR)
Delovna skupina za konzularne zadeve (CONON)
Delovna skupina za administrativne zadeve in protokol SZVP (COADM)
4.
Pripravljalna telesa na področju SVOP
Vojaški odbor (EUMC)
Delovna skupina Vojaškega odbora (EUMCWG)
Delovna skupna za politično-vojaške zadeve (PMG)
Odbor za civilne vidike kriznega upravljanja (CIVCOM)
Delovna skupina za evropsko oborožitveno politiko
(1)  Po 1. decembru 2009 bi bilo treba hitro izvesti pregled področja uporabe in organizacije delovnih struktur na področju zunanjih zadev in še zlasti na področju razvoja. Dokumente o predsedovanju delovnim skupinam bi bilo treba po potrebi prilagoditi v skladu s splošnimi načeli iz te priloge.
(2)  Vojaškemu odboru (EUMC) in Delovni skupini Vojaškega odbora EU (EUMCWG) tudi v prihodnje predseduje izvoljeni predsednik, kot je prikazano v Prilogi III, kar je bila praksa pred začetkom veljavnosti tega sklepa.
(3)  Vprašanje Delovne skupine za področje terorizma (mednarodni vidiki) (COTER) in Delovne skupine za uporabo posebnih ukrepov za boj proti terorizmu (COCOP) bo obravnavano tudi v okviru razprav o delovnih skupinah na področju PNZ.
PRILOGA III
PREDSEDNIKI PRIPRAVLJALNIH TELES S STALNIM PREDSEDNIKOM
Izvoljeni predsedniki
Ekonomsko-finančni odbor
Odbor za zaposlovanje
Odbor za socialno zaščito
Vojaški odbor (1)
Odbor za ekonomsko politiko
Odbor za finančne storitve
Delovna skupina Vojaškega odbora (1)
Skupina za kodeks ravnanja (obdavčitev podjetij)
Predseduje generalni sekretariat Sveta
Varnostni odbor
Delovna skupina za informiranje
Delovna skupina za obdelavo pravnih podatkov
Delovna skupina za elektronske komunikacije
Delovna skupina za kodifikacijo zakonodaje
Delovna skupina pravnikov-lingvistov
Delovna skupina za nove zgradbe
(1)  Glej tudi Prilogo II.

Summary:
Zunanja in varnostna politika – vloga Sveta in Evropskega sveta
Zunanja in varnostna politika – vloga Sveta in Evropskega sveta
 
POVZETEK:
Pogodba o Evropski uniji – člen 15
Pogodba o Evropski uniji – člen 21
Pogodba o Evropski uniji – člen 26
Sklep 2001/78/SZVP – ustanovitev Političnega in varnostnega odbora
Sklep 2001/79/SZVP – ustanovitev Vojaškega odbora Evropske unije
Sklep 2000/354/SZVP – vzpostavitev odbora za nevojaške vidike obvladovanja kriznih razmer
Sklep 2009/908/EU – izvedbeni ukrepi za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta
KAJ JE NAMEN TEH ČLENOV IN TEH SKLEPOV?
Členi Pogodbe določajo vlogo Evropskega sveta in Sveta Evropske unije (Svet) v skupni zunanji in varnostni politiki (SZVP) EU, ki vključuje skupno varnostno in obrambno politiko. Sklepi zagotavljajo pravno podlago za ustanovitev nekaterih glavnih odborov in pripravljalnih teles Sveta na področju zunanje in varnostne politike ter določajo, kako se jim predseduje.
KLJUČNE TOČKE
Vlogo Evropskega sveta in Sveta v okviru SZVP določa člen 26:Evropski svet določa splošno politično usmeritev in prednostne naloge, Svet oblikuje in izvaja te prednostne naloge.Evropski svetČlen 26 določa, da mora Evropski svetopredeliti strateške interese EU,določiti cilje in splošne smernice SZVP, tudi pri vprašanjih, ki zadevajo obrambo,sprejeti ustrezne potrebne sklepe. Te smernice in cilji temeljijo na načelih zunanjega delovanja EU in njegovih ciljih iz člena 21, ki vključujejo:zaščito vrednot, temeljnih interesov, varnosti, neodvisnosti in celovitosti EU,utrjevanje in podporo demokracije, pravne države in človekovih pravic,ohranjanje miru, preprečevanje sporov in krepitev mednarodne varnosti,podpiranje mednarodne ureditve, ki temelji na okrepljenem večstranskem sodelovanju in odgovorni svetovni politiki. Temeljne interese in načela EU trenutno določa globalna strategija za zunanjo in varnostno politiko EU. Predsednik Evropskega sveta predstavlja EU mednarodno v zadevah, povezanih s SZVP, na ravni voditeljev držav in/ali vlad, ne da bi to posegalo v pooblastila visokega predstavnika Unije za zunanje zadeve in varnostno politiko. Visoki predstavnik sodeluje pri delu Evropskega sveta.SvetSvet mora pri določanju in izvajanju smernic Evropskega sveta zagotoviti enotnost, doslednost in učinkovitost delovanja EU. Svetu za zunanje zadeve EU predseduje visoki predstavnik. Delo Sveta za zunanje zadeve podpirajo številni odbori in pripravljalna telesa, tudi:Politični in varnostni odbor,Vojaški odbor,Odbor za civilne vidike kriznega upravljanja (znan kot CivCom),delovne skupine SZVP. Evropska služba za zunanje delovanje, vzpostavljena s Sklepom Sveta 2010/427/EU po začetku veljavnosti Lizbonske pogodbe (glej povzetek), pomaga Svetu pri izvajanju SZVP.
OD KDAJ SE TI ČLENI IN SKLEPI UPORABLJAJO?
Členi se uporabljajo od začetka veljavnosti Lizbonske pogodbe 1. decembra 2009. Sklep 2001/78/SZVP se uporablja od 22. januarja 2001. Sklep 2001/79/SZVP se uporablja od 11. junija 2001. Sklep 2000/354/SZVP se uporablja od 22. maja 2000. Sklep 2009/908/EU se uporablja od 1. decembra 2009.
OZADJE
Več informacij je na voljo na straneh:Svet EU, Evropski svet.
GLAVNI DOKUMENTI
Prečiščena različica Pogodbe o Evropski uniji – Naslov III – Določbe o institucijah – Člen 15 (UL C 202, 7.6.2016, str. 23–24).
Prečiščena različica Pogodbe o Evropski uniji – Naslov V – Splošne določbe o zunanjem delovanju Unije in posebne določbe o skupni zunanji in varnostni politiki – Poglavje 1 – Splošne določbe o zunanjem delovanju Unije – Člen 21 (UL C 202, 7.6.2016, str. 28–29).
Prečiščena različica Pogodbe o Evropski uniji – Naslov V – Splošne določbe o zunanjem delovanju Unije in posebne določbe o skupni zunanji in varnostni politiki – Poglavje 2 – Posebne določbe o skupni zunanji in varnostni politiki – Oddelek 1 – Skupne določbe – Člen 26 (prejšnji člen 13 PEU) (UL C 202, 7.6.2016, str. 31).
Sklep Sveta 2001/78/SZVP z dne 22. januarja 2001 o ustanovitvi Političnega in varnostnega odbora (UL L 27, 30.1.2001, str. 1–3).
Sklep Sveta 2001/79/SZVP z dne 22. januarja 2001 o ustanovitvi Vojaškega odbora Evropske unije (UL L 27, 30.1.2001, str. 4–6).
Sklep Sveta 2000/354/SZVP z dne 22. maja 2000 o vzpostavitvi odbora za nevojaške vidike obvladovanja kriznih razmer (UL L 127, 27.5.2000, str. 1).
Sklep Sveta 2009/908/EU z dne 1. decembra 2009 o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta (UL L 322, 9.12.2009, str. 28–34).
Nadaljnje spremembe Sklepa 2009/908/EU so vključene v izvirni dokument. Ta prečiščena različica ima samo dokumentarno vrednost.
POVEZANI DOKUMENTI
Sklep Sveta 2010/427/EU z dne 26. julija 2010 o organizaciji in delovanju Evropske službe za zunanje delovanje (UL L 201, 3.8.2010, str. 30–40).
Zadnja posodobitev 12.01.2021